Данилов Николай Фёдорович (çыравçă)

Данилов Николай Фёдорович (1901, раштав, 10, Чĕмпĕр хули, Чĕмпĕр кĕперни — 1969, кăрлач, 28, Шупашкар, Чăваш АССР) — критик, халăх пултарулăхне пухакан, текстолог. 

СССР ÇП пайташĕ (1934). Чăваш АССР тава тивĕçлĕ ӳнер ĕçченĕ.

«Хĕрлĕ Çăлтар» орденне, медальсене тивĕçлĕ пулнă.

Пурнăçĕ
1901 çулхи раштавăн 10 Чĕмпĕр хулинче çуралнă.

Чĕмпĕрти чăваш вĕрентекенĕсен шкулĕнче, вĕрентекенсен семинаринче, Халăх çутĕç институтĕнче вĕреннĕ. Вăрçăра Тăван Çĕршыва хӳтĕленĕ.

«Сунтал» журнал редакциĕн секретарĕ, «Канаш» хаçатăн редакторĕн çумĕ пулса ĕçленĕ. Чăваш патшалăх гуманитари ăслăлăхĕсен институтĕнче ĕçленĕ.

1969 çулхи кăрлачăн 28 Шупашкарта вилнĕ.

Ӗçĕсем
 — К. Ивановăн, Çеçпĕл Мишшин, И. Яковлевăн, Яков Ухсайĕн, К. Турханăн тата ыттисен пултарулăхĕ çинчен статьясем çырнă.

— К.Иванов, Çеçпĕл Мишши çырнисен пуххисене ăслав хушнă пек майлаштарса кăларнă.

 — Ытти халăхсен çыравçисен ĕçĕсене чăвашла, чăвашлисене вырăсла куçарнă.

Вăл пухнă халăх пултарулăхĕсем темиçе кĕнекере пичетленсе тухнă:
 «Чувашские и народные сказки» (чăваш тата халăх юмахĕсем, 1949);
 «Сказки и предания чувашей» (чăвашсен юмахĕсемпе халапĕсем, 1963);

 Асăрхавсем 

 Каçăсем 
 Данилов Николай Федорович.

Категори:Чĕмпĕрти чăваш шкулĕнче вĕренсе тухнисем
Категори:Чăваш Енĕн паллă çыннисем
Категори:1901 çулта çуралнисем
Категори:Раштавăн 10-мĕшĕнче çуралнисем
Категори:1969 çулта вилнисем 
Категори:Кăрлачăн 28-мĕшĕнче вилнисем
Категори:Чăваш çыравçисем